Kommissionens beslutning

af 3. april 2003

om ændring af beslutning 94/278/EF om listen over tredjelande, hvorfra medlemsstaterne tillader indførsel af en række produkter omhandlet i Rådets direktiv 92/118/EØF, for så vidt angår indførsel af frølår fra Egypten

(meddelt under nummer K(2003) 1093)

(EØS-relevant tekst)

(2003/235/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF(1), senest ændret ved Kommissionens beslutning 2001/7/EF(2), særlig artikel 10, og

ud fra følgende betragtninger:

(1) Kommissionens beslutning 94/278/EF af 18. marts 1994 om listen over tredjelande, hvorfra medlemsstaterne tillader indførsel af en række produkter omhandlet i Rådets direktiv 92/118/EØF(3), fastlagde listen over tredjelande, hvorfra medlemsstaterne tillader indførsel af frølår til konsum. Denne beslutning blev ændret ved Kommissionens beslutning 95/134/EF(4) for at medtage Egypten på ovennævnte liste.

(2) Den seneste ændring af beslutning 94/278/EF, som er Kommissionens beslutning 2002/574/EF(5), medtager imidlertid ikke Egypten på listen over tredjelande, hvorfra medlemsstaterne tillader indførsel af frølår til konsum.

(3) Det er derfor nødvendigt at ændre beslutning 94/278/EF for igen at medtage Egypten, og det er også hensigtsmæssigt i nærværende beslutning at ajourføre og konsolidere listen over tredjelande, hvorfra medlemsstaterne tillader indførsel af frølår til konsum.

(4) For at undgå unødige handelsforstyrrelser bør nærværende beslutning finde anvendelse tre dage efter offentliggørelsen i Den Europæiske Unions Tidende.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Del XII i bilaget til beslutning 94/278/EF affattes som anført i bilaget til nærværende beslutning.

Artikel 2

Denne beslutning anvendes fra den 7. april 2003.

Artikel 3

Denne beslutning er rettet til medlemsstaterne.

Udfærdiget i Bruxelles, den 3. april 2003.

På Kommissionens vegne

David Byrne

Medlem af Kommissionen

(1) EFT L 62 af 15.3.1993, s. 49.

(2) EFT L 2 af 5.1.2001, s. 27.

(3) EFT L 120 af 11.5.1994, s. 44.

(4) EFT L 89 af 21.4.1995, s. 44.

(5) EFT L 181 af 11.7.2002, s. 23.

BILAG

"DEL XII

Liste over tredjelande, hvorfra medlemsstaterne tillader indførsel af frølår til konsum

Alle tredjelande, der er opført på listen i bilaget til beslutning 97/296/EF, samt følgende lande:

(BA) Bosnien-Hercegovina

(EG) Egypten

(HU) Ungarn

(MK(1)) Den Tidligere Jugoslaviske Republik Makedonien"

(1) Foreløbig kode, som på ingen måde foregriber den endelige nomenklatur for dette land, der vil blive fastsat efter afslutningen af de igangværende forhandlinger i FN herom.